নিউজ ডেস্ক: যোগীন্দ্রনাথ সরকারের ‘হারাধনের দশটি ছেলে’ কবিতাটা ভুলে যাওয়ার কথা নয় কারোরই। হারাধনের দশ ছেলের একে একে হারিয়ে যাওয়ার সঙ্গে এবারের ফুটবল বিশ্বকাপের বেশ মিল রয়েছে। লিওনেল মেসি, ক্রিস্টিয়ানো রোনালদো, নেইমার জুনিয়র, মেসুত ওজিল, মোহাম্মদ সালাহ, সাদিও মানে, ইসকো, লেভেনডভস্কি, কেভিন ডি ব্রুইন, হ্যারি কেন ও লুইস সুযারেজ। তারকার অভাব ছিল না বিশ্বকাপে। তবে হারাধনের ছেলে তো মোটে তিনটি। মেসি-রোনালদো ও নেইমার। অবিতর্কিতভাবে ফুটবল বিশ্বের সেরা তিন মহানায়ক। ইতিমধ্যে তিন নায়কের দুজনকে এবারের বিশ্বকাপ থেকে বিদায় নিতে দেখেছে ফুটবল প্রেমীরা।